नालागढ़ में श्री राम चरित मानस कथा हुई शुरू
नालागढ़ | नालागढ़में श्रीरामचरित मानस की अविरल धारा प्रवाहित होने जा रही है। वात्सल्यपीठ नालागढ़ की अधिष्ठात्री वात्सल्यमूर्ति पूज्या दीदी मां साध्वी ऋतंभरा आपी वात्सल्य वाणी से तीन दिन तक संगत को निहाल करेंगी। ओल्ड ब्वॉयज स्कूल मैदान में वात्सल्य सत्संग से पूर्व युग चेतना वात्सल्य पीठ नालागढ़ के वार्ड नंबर 9, दुर्गा मंदिर से भगवान श्री राम दरबार की दिव्य शोभायात्रा प्रारंभ होगी। कार्यक्रम की संयोजिका साध्वी संपूर्णा ने बताया कि देवभूमि हिमाचल के नालागढ़ के लिए गौरव का विषय है कि पूज्या दीदी मां बारियां में सेवा प्रकल्प प्रारंभ कर रही है, 2018 में समविद गुरुकुल प्रारंभ होने जा रहा है। पूज्या दीदी मां अपने प्रवास के दौरान बारियां के प्रकल्प का निरीक्षण भी करेंगी, इस दौरान पूज्या दीदी मां के पावन सानिध्य में परम शक्तिपीठ के महासचिव श्रद्धेय संजय भैयाजी, ओकारेश्वर परम शक्तिपीठ की संचालिका परम पूज्या दीदी मां की गुरु बहिन पूज्या साध्वी साक्षी चेतना, वात्सल्य निर्झर के संपादक देवेंद्र कार्यक्रम में उपस्थित होंगे।
awa_Deva hin_Deva